recursal/SuperWikiNEXT-32B huggingface dataset:
Η **Βέρα Γουίλιμπι** (αγγλικά: *Vera Williughby*, 1870-1939) ήταν Βρετανίδα καλλιτέχνιδα που ασχολήθηκε με την εικονογράφηση και τη ζωγραφική.

Βιογραφία
---------

Αν και παλαιότερα αναφερόταν ως γεννημένη στην Ουγγαρία, νεότερες έρευνες υποστηρίζουν ότι στην πραγματικότητα προερχόταν από το Σάουθ Νόργουντ της Μείζονος Περιοχής του Λονδίνου και πως η αναφορά περί ουγγρικής καταγωγής αποτελούσε προσωπική επινόηση για λόγους εντυπωσιασμού. 

Η Γουίλιμπι σπούδασε στη Σχολή Καλών Τεχνών Σλέιντ υπό τον Αλφόνς Λεγκρός και αρχικά ασχολήθηκε με τις υδατογραφίες, ωστόσο αργότερα στράφηκε στην εικονογράφηση. Ιδιαίτερα τη δεκαετία του 1920 αναδείχτηκε ως εικονογράφος βιβλίων και λοιπών εντύπων, ασχολούμενη παράλληλα και με τις διαφημιστικές αφίσες. Στις αρχές της ίδιας δεκαετίας εργάστηκε για λίγο καιρό και ως σχεδιάστρια θεατρικών σκηνικών, χρησιμοποιώντας το ψευδώνυμο *Βέρα Πέτροβνα*, ενώ το 1925 συνέγραψε και εικονογράφησε βιβλίο σχετικά με ταξίδι της στην Ελλάδα υπό τον τίτλο *A Vision of Greece*. 

Το διάστημα από το 1928 μέχρι το 1935 σχεδίασε αφίσες για λογαριασμό του Μετρό στο Λονδίνο, ενασχόληση που από κοινού με τις αναφορές για την προσωπική της ζωή την κατέστησαν γνωστή στο ευρύ κοινό. Κατά τη διάρκεια της καριέρας της συμμετείχε στις εκθέσεις της Διεθνούς Εταιρείας Γλυπτών, Ζωγράφων και Χαρακτών (αγγλικά: *International Society of Sculptors, Painters and Gravers*), η οποία διαλύθηκε το 1925.

Απεβίωσε το 1939. Έργα της ανήκουν στις συλλογές του Βρετανικού Μουσείου, καθώς και στα μουσεία Βικτωρίας και Αλβέρτου και Μεταφορών του Λονδίνου. Κόρη της ήταν η - επίσης - εικαστικός Αλθαία Γουίλιμπι (1904-1982).

Φωτοθήκη
--------

* Η κρίση του Πάρι (1925).*Η κρίση του Πάρι* (1925).
* Θησέας και Αριάδνη (1925).*Θησέας και Αριάδνη* (1925).
* Όλυμπος (1925).*Όλυμπος* (1925).
* Ο Φειδιππίδης (1925)Ο *Φειδιππίδης* (1925)
* Εικονογράφηση για το Δεκαήμερο του Βοκκάκιου.Εικονογράφηση για το *Δεκαήμερο* του Βοκκάκιου.

Παραπομπές
----------

1. 1 2  (Αγγλικά) *Union List of Artist Names*. 500098616. Ανακτήθηκε στις 9  Οκτωβρίου 2017.
2. 1 2  (Γαλλικά) *Répertoire des artistes*. 121555. Ανακτήθηκε στις 9  Οκτωβρίου 2017.
3. 1 2  *British Museum person-institution thesaurus*. 51247. Ανακτήθηκε στις 9  Οκτωβρίου 2017.
4. 1 2 3 4 5  «The Case of Delicacy - Willoughby, Véra». *collections.vam.ac.uk* (στα Αγγλικά). Victoria and Albert Museum. Ανακτήθηκε στις 23 Οκτωβρίου 2023.
5. 1 2 3 4 5 6 7  Βιγγοπούλου, Ιόλη. «Willoughby, Vera». *travelogues.gr*. Travelogues. Με το βλέμμα των περιηγητών. Ανακτήθηκε στις 23 Οκτωβρίου 2023.
6. 1 2 3 4  «Vera Willoughby, 1870-1939». *ltmuseum.co.uk* (στα Αγγλικά). London Transport Museum. Ανακτήθηκε στις 23 Οκτωβρίου 2023.
7. 1 2 3  «Vera Willoughby». *britishmuseum.org* (στα Αγγλικά). British Museum. Ανακτήθηκε στις 23 Οκτωβρίου 2023.
8. ↑  «Althea Willoughby, 1904-1982». *ltmuseum.co.uk* (στα Αγγλικά). London Transport Museum. Ανακτήθηκε στις 23 Οκτωβρίου 2023.
Ο **Γιάννης Αθητάκης** (Ηράκλειο, 22 Ιουλίου 1982) είναι Έλληνας ηθοποιός.

Βιογραφικό
----------

Γεννήθηκε το 1982 στο Ηράκλειο. Σε νεαρή ηλικία εγκαταστάθηκε στην Αθήνα και ξεκίνησε να ασχολείται επαγγελματικά με το modeling συμμετέχοντας τόσο σε καμπάνιες στο εσωτερικό όσο και στο εξωτερικό. Το 2007, έλαβε μέρος στον ανδρικό διαγωνισμό ομορφιάς «Manhunt International 2007» εκπροσωπώντας την Ελλάδα ανάμεσα σε 51 χώρες. Εκεί κέρδισε μία από τις τρίτες πρώτες θέσεις και τους τίτλους «2ος αναπληρωματικός Manhunt International 2007» και «Mr. Internet Popularity». Όταν επέστρεψε στην Ελλάδα αποφάσισε να ασχοληθεί επαγγελματικά με την υποκριτική. Αφορμή στάθηκε ένας σύντομος ρόλος σε δύο επεισόδια της κωμικής σειράς «Στο Παρά Πέντε». Σπούδασε υποκριτική και έκανε σεμινάρια υποκριτικής για 3 χρόνια στο θέατρο των αλλαγών. 

Ακολούθησαν συμμετοχές σε διάφορες τηλεοπτικές δουλειές μεταξύ των οποίων «Γοργόνες», «Ποιος μας πιάνει!» και «Η Πολυκατοικία» «Ματωμένα χώματα». Έκανε το κινηματογραφικό του ντεμπούτο στην κωμωδία «Το Έτερον Ήμισυ». Στο θέατρο έχει συνεργαστεί με τον Σταμάτη Φασουλή στις παραστάσεις «Chicago» και «Sugar: Μερικοί το προτιμούν καυτό» «Η Μαρινέλλα συναντάει τη Βέμπο» σε σκηνοθεσία Πέτρου Ζούλια , και έχει συμμετάσχει σε δυο παραστάσεις του Εθνικού θεάτρου «ΠΙΑΦ» και «Άννα Καρένινα». Έχει συμμετάσχει το 2020 στο θέατρο Παλλας στην παράσταση «Ωνάσης τα θέλω όλα» ερμηνεύοντας τον ρόλο του Κώστα Γράτσου. Από το 2018 μέχρι και το 2020 υποδυόταν τον Γιώργο Αλεξίου στην καθημερινή σειρά «Γυναίκα Χωρίς Όνομα» στον ANT1.

Φιλμογραφία
-----------

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2007 | Στο Παρά Πέντε | MEGA | ύποπτος #2 | 2 επεισόδια |
| Γοργόνες | MEGA |  |  |
| 2008 | 7 ζωές | ANT1 | κάμεραμαν | Επεισόδιο: "Δεύτερη ευκαιρία" |
| Ματωμένα Χώματα | ALPHA | Αλέξανδρος | 6 επεισόδια |
| 2009 | Ποιος μας πιάνει! | MEGA |  | 1 επεισόδιο |
| Η Πολυκατοικία | MEGA | Κυριάκος | 3 επεισόδια |
| 2010 | Οικογενειακές ιστορίες | ALPHA | Δημήτρης Κέρβης | 1 επεισόδιο |
| 2012 | Με λένε Βαγγέλη | MEGA | Λεωνίδας | 1 επεισόδιο |
| Το αμάρτημα της μητρός μου | ANT1 | Τζον Γιαννακός | 1 επεισόδιο |
| 2014 | Κάτω Παρτάλι | MEGA | Φρέντι Κρούκερ | 1 επεισόδιο |
| 2016-2017 | Στο καλό γλυκιά μου συμπεθέρα | ANT1 | Θωμάς | Βασικό Καστ |
| 2017 | Daddy Cool | ANT1 | Άρης | 6 επεισόδια |
| 2018-2020 | Γυναίκα Χωρίς Όνομα | ANT1 | Γιώργος Αλεξίου | Πρωταγωνιστικός Ρόλος |
| 2020-2021 | Just the 2 Of Us | OPEN | Ο Ίδιος | Διαγωνιζόμενος |
| 2021 | Μόλις Χθες | ΣΚΑΪ | Σταύρος Γεωργίου | Βασικό καστ |
| 2022 | Μαίρη, Μαίρη, Μαίρη | MEGA | Στράτος |

Παραπομπές
----------

1. ↑  «Ο Γιάννης Αθητάκης δεν αντέχει τα στερεότυπα.». 2016-04-25.. Ανακτήθηκε στις 2016-04-25.
Η **σωματοπαραφένεια** είναι τύπος μονοθεματικής παραίσθησης, κατά την οποία ο ασθενής αρνείται την ύπαρξη ενός άκρου ή ολόκληρου τμήματος του σώματός του. Το προσβαλλόμενο άτομο διακατέχεται από την εσφαλμένη ιδέα πως τα άκρα του σώματός του δεν ανήκουν πραγματικά σε εκείνο, αλλά βρίσκονται από σφάλμα στο σώμα του. Η συγκεκριμένη πεποίθηση δεν επιδέχεται αλλαγή από λογικά επιχειρήματα. Σε ορισμένες περιπτώσεις, η αυταπάτη μπορεί να εκδηλωθεί με πιο οξεία μορφή, ώστε ο ασθενής να αντιμετωπίζει και να φροντίζει ένα άκρο του ως ξεχωριστή οντότητα από τον ίδιο.

Η συγκεκριμένη διαταραχή διαφέρει από την παρόμοια σωματοαγνωσία, η οποία χαρακτηρίζεται από αδυναμία αναγνώρισης μιας πλευράς ή ενός άκρου του σώματος πιθανότατα λόγω παράλυσης ή εγκεφαλικής βλάβης που οδηγεί σε ημιχωρική παραμέληση. Στην περίπτωση της σωματοαγνωσίας, ο ασθενής είναι σε θέση να αποκτήσει προσωρινή επίγνωση του άκρου του έπειτα από υπόδειξη.

Η σωματοπαραφρένεια έχει αναφερθεί ότι εμφανίζεται κυρίως στον αριστερό βραχίονα του σώματος και συνήθως συνοδεύεται από παράλυση της αριστερής πλευράς και ανοσογνωσία (έλλειψη επίγνωσης της πάθησης, εν προκειμένω της παράλυσης). Η συσχέτιση μεταξύ σωματοπαραφρένειας και παράλυσης έχει καταγραφεί σε πολλές κλινικές περιπτώσεις.

Δείτε επίσης
------------

* Σωματοαγνωσία
* Ανοσογνωσία

Παραπομπές
----------

1. 1 2 3  Feinberg T.; Venneri A.; Simone A.M. (2010). «The neuroanatomy of asomatognosia and somatoparaphrenia». *Journal of Neurology, Neurosurgery & Psychiatry* **81** (3): 276–281. doi:10.1136/jnnp.2009.188946. PMID 19778911. .
2. ↑  Bottini G.; Bisiach E.; Sterzi R.; Vallar G. (2002). «Feeling touches in someone else's hand». *NeuroReport* **13** (2): 249–252. doi:10.1097/00001756-200202110-00015. PMID 11893919.
3. ↑  Vallar G. Ronchi R. (2009). «Somatoparaphrenia: a body delusion. A review of the neuropsychological literature». *Experimental Brain Research* **192** (3): 533–551. doi:10.1007/s00221-008-1562-y. PMID 18813916.
4. ↑  Coltheart M (2005). «Delusional belief». *Australian Journal of Psychology* **57** (2): 72. doi:10.1080/00049530500125082.
5. ↑  Vallar G. Ronchi R. (2009). «Somatoparaphrenia: A body delusion. A review of the neuropsychological literature». *Experimental Brain Research* **192** (3): 533–51. doi:10.1007/s00221-008-1562-y. PMID 18813916.
Η Ιερά Μονή (Ησυχαστήριο) του Αγίου Ιωάννη του Θεολόγου
Η **Ιερά Μονή (Ησυχαστήριο) του Αγίου Ιωάννη του Θεολόγου** βρίσκεται στη Σουρωτή Θεσσαλονίκης, κοντά στα Βασιλικά και ανήκει στην Ιερά Μητρόπολη Κασσανδρείας. Είναι γυναικεία μονή και ιδρύθηκε το 1967. Βρίσκεται περίπου 18 χιλιόμετρα ανατολικά από τη Θεσσαλονίκη.

Πνευματικός καθοδηγητής της Μονής υπήρξε ο Άγιος Παΐσιος. Το καλοκαίρι του 1966, λόγω επιδείνωσης της κατάσταση της υγείας του, ο Γέροντας Παΐσιος πήγε στην ώτες μοναχές. Ἐτσι ιδρύθηκε τὸ Ησυχα­στήριο του Αγίου Ιωάννου του Θεολόγου στη Σουρωτὴ - Βασιλικά Θεσσα­λονίκης, το οποίο ο Γέροντας Παΐσιος βοηθούσε πνευματικὰ μέ­χρι τον θάνατό του.

Στο Ησυχαστήριο φυλάσσονται τα λείψανα του Αγίου Αρσενίου του Καππαδόκη και εκεί ετάφη και ο Άγιος Παΐσιος, το μνήμα του οποίου επισκέπτονται χιλιάδες πιστοί Χριστιανοί για να προσκυνήσουν.

Παραπομπές
----------

1. ↑  Θεολόγος", Ιερόν Ησυχαστήριον "Ευαγγελιστής Ιωάννης ο (2015). *Ο Άγιος Παΐσιος : ο Αγιορείτης*. Ιερόν Ησυχαστήριον "Ευαγγελιστής Ιωάννης ο Θεολόγος". 1111697188.
Συντεταγμένες: 38°12′45.000″N 23°1′34.000″E﻿ / ﻿38.21250000°N 23.02611111°E﻿ / 38.21250000; 23.02611111

Ο **Άγιος Νικόλαος** είναι οικισμός της τοπικής κοινότητας Δομβραίνης, της δημοτικής ενότητας (τέως δήμου) Θίσβης, του δήμου Θηβαίων, της περιφερειακής ενότητας (τέως νομού) Βοιωτίας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Θηβών του νομού Βοιωτίας, στο γεωγραφικό διαμέρισμα Στερεάς Ελλάδας.

Γεωγραφία
---------

Ο Άγιος Νικόλαος είναι παραθαλάσσιος οικισμός στο νότιο άκρο του νομού Βοιωτίας. Βρίσκεται στον ανατολικό μυχό του κόλπου της Δομβραίνας του Κορινθιακού κόλπου, πάνω στην επαρχιακή οδό που συνδέει την Δομβραίνα με την Αλυκή, σε μέσο σταθμικό υψόμετρο 5. Απέχει 62 χλμ. περίπου ΝΑ. της Λειβαδιάς.

Πληθυσμός
---------

Μόνιμος 
| Έτος | Πληθυσμός |
| --- | --- |
| 1991 | 17 |
| 2001 | 52 |
| 2011 | 16 |

Πραγματικός (de facto) | Έτος | Πληθυσμός |
| --- | --- |
| 1981 | 34 |
| 1991 | 56 |
| 2001 | 63 |
| 2011 | 24 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1981 και προσαρτήθηκε στην κοινότητα Δομβραίνης του νομού Βοιωτίας. Με το ΦΕΚ 244Α - 04/12/1997 αποσπάστηκε από την κοινότητα Δομβραίνης και προσαρτήθηκε στον δήμο Θίσβης. Με το ΦΕΚ 87Α - 07/06/2010 αποσπάστηκε από τον δήμο Θίσβης και προσαρτήθηκε στον δήμο Θηβαίων.

Αξιοθέατα
---------

* Η εκτεταμένη παραλία του οικισμού

Παραπομπές
----------

1. 1 2
2. 1 2
3. 1 2 3  Δομή 1:241
4. 1 2 3  ΠΛΜ 1:570
5. ↑  Εκδόσεις «Ελλάδα»
6. ↑
7. ↑
8. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Θηβαίων |
| --- |
|  |
| Δημοτική Ενότητα Βαγίων | 
* Βάγια
 |
|  |
| Δημοτική Ενότητα Θηβαίων | 
* Αμπελοχώρι
* Ελεώνας
* Θήβα
* Καστρί
* Μονή Μεταμορφώσεως Σωτήρος Σαγματά
* Μουρίκι
* Νεοχωράκι
* Πλατανάκια
* Ύπατο
 |
|  |
| Δημοτική Ενότητα Θίσβης | 
* Άγιος Νικόλαος
* Αλυκή
* Δομβραίνα
* Ελλοπία
* Θίσβη
* Μονή Μακαριωτίσσης
* Ξηρονομή
* Όρμος Αγίου Ιωάννου
* Παραλία
* Πρόδρομος
 |
|  |
| Δημοτική Ενότητα Πλαταιών | 
* Άγιος Βασίλειος
* Καλαμάκι
* Καπαρέλλι
* Λεύκτρα
* Λουτούφι
* Μελισσοχώρι
* Μονή Αγίας Τριάδος
* Παραλία Λιβαδόστρας
* Πλαταιές
 |
|  |
| 
* Έδρα: Θήβα
* \*(Οικισμοί με μη μόνιμο πληθυσμό)
 |

 |
Ο **Φώτης Τακιανός** (14 Απριλίου 1969), είναι Έλληνας πρώην καλαθοσφαιριστής και νυν επαγγελματίας προπονητής καλαθοσφαίρισης. Διαθέτει ύψος 1,98 μέτρα και αγωνιζόταν στη θέση πόιντ γκαρντ.

Βιογραφικά στοιχεία
-------------------

### Επαγγελματίας καλαθοσφαιριστής

Κατά τη διάρκεια της καριέρας του ως επαγγελματίας καλαθοσφαιριστής, ο Φώτης Τακιανός υπηρέτησε τα ρόστερς των ομάδων Α.Σ. Μακεδονικός, Π.Α.Ο.Κ. και Άρης Θεσσαλονίκης από τη θέση του πόιντ γκαρντ.

Προπονητική Σταδιοδρομία
------------------------

### Πρώτα βήματα και βοηθός προπονητή

Μετά την ολοκλήρωση της αθλητικής του καριέρας, ξεκίνησε την προπονητική του καριέρα ως βοηθός στις ομάδα του Ηρακλή, Α.Ε.Κ. και του Π.Α.Ο.Κ.. 

Το 2004 συμμετέχει στο προπονητικό καμπ που πραγματοποιείται μεταξύ των κολλεγιακών ομάδων του Μέμφις και του Κεντάκι, αποκομίζοντας σημαντικές εμπειρίες.

### Ως πρώτος προπονητής

Από το 2007 αναβαθμίζεται και υπηρετεί την καλαθοσφαίριση από τη θέση του πρώτου προπονητή σε ομάδες της Α1 και Α2 κατηγορίες της Ελλάδας, καθώς και σε ομάδες πρώτων κατηγοριών στο εξωτερικό, στην Κύπρο, στο Κόσοβο και το Κατάρ.

Στα σημαντικά της προπονητικής του καριέρας, υπό την καθοδήγησή του η Δόξα Λευκάδας τη σεζόν 2016-2017, προωθείται στην Α1 για πρώτη φορά, με τη διεκδίκηση της θέσης μέσω της διαδικασίας γουάιλντ καρντ. 

Στις 18 Νοεμβρίου του 2021, ο Φώτης Τακιανός επιστρέφει στην ελληνική λίγκα με την ομάδα της Κ.Α.Ε. Λάρισας, αντικαθιστώντας τον Νίκο Παπανικολόπουλο.

Διακρίσεις
----------

**Ως καλαθοσφαιριστής**

Ήταν μέλος της ομάδας του Π.Α.Ο.Κ. όταν κατέκτησαν το 1994 το Κύπελλο Κόρατς στην Τεργέστη επικρατώντας επί της Στεφανέλ σε διπλό τελικό υπό την τεχνική ηγεσία του Σούλη Μαρκόπουλου.

* **Πρωταθλητές Κύπελλο Κόρατς** 
	+ διπλό τελικό

**Ως προπονητής**

* Προπονητής της χρονιάς στο Πρωτάθλημα Ελλάδας: (2022)

Παραπομπές
----------

1. ↑  Κύπελλο Κόρατς 1994 linguasport.com

Πηγές
-----

* Οι Έλληνες προπονητές που διδάσκουν μπάσκετ στην Ασία
* Τακιανός: Με κάνει αισιόδοξο η καθημερινότητα της Λάρισας
* Τακιανός: Οι παίκτες έκαναν κατάθεση ψυχής
* Τακιανός: Μεγάλη νίκη, είπαμε να αφήσουμε την καρδιά μας στο ματς
* Συνεχίζει στη Δόξα Λευκάδας ο Τακιανός
* Korać Cup 1994-94

Εξωτερικοί σύνδεσμοι
--------------------

* Fotis Takianos
Ο **Ροχουλάχ Νικπάι** (Περσ. روح‌الله نیکپای) είναι Αφγανός αθλητής του τάε κβο ντο. Το 2008 έγινε ο πρώτος Ολυμπιονίκης της χώρας του, στο Πεκίνο.

Καριέρα
-------

Γεννήθηκε στις 15 Ιουνίου 1987 και ανήκει στην εθνοτική ομάδα των Χαζάρων. Ο Νικπάι ξεκίνησε την εκπαίδευσή του στην Καμπούλ σε ηλικία 10 ετών. Στη διάρκεια των αιματηρών πολεμικών συγκρούσεων γύρω από την Καμπούλ, η οικογένειά του έφυγε από την πόλη και εγκαταστάθηκε σε ένα από τα πολλά προσφυγικά στρατόπεδα στο Ιράν. Γρήγορα έγινε μέλος της ομάδας τάε κβον ντο των προσφύγων. Επέστρεψε στην Καμπούλ το 2004 και συνέχισε την εκπαίδευσή του στις επιχορηγούμενες από την κυβέρνηση ολυμπιακές εγκαταστάσεις. Στην κατηγορία ελαφράς μύγας ο Νικπάι αγωνίστηκε στους Ασιατικούς Αγώνες του 2006 στην Ντόχα του Κατάρ. Εκεί ηττήθηκε από τον τελικό δεύτερο νικητή Ναταπόνγκ Τεγουαγουετσαπόνγκ από την Ταϊλάνδη στο γύρο 16. 

Ο Νικπάι αγωνίστηκε στα 58 κιλά στους Ολυμπιακούς Αγώνες του 2008, καταφέρνοντας να νικήσει τον δις παγκόσμιο πρωταθλητή από την Ισπανία, Χουάν Αντόνιο Ράμος και κέρδισε το χάλκινο μετάλλιο. Μόλις έγινε γνωστή η είδηση για το μετάλλιο, ο ίδιος ο πρόεδρος Χαμίντ Καρζάι τηλεφώνησε στον αθλητή και τον συνεχάρη για τη νίκη του. Του έκανε επίσης δώρο ένα σπίτι, με έξοδα της κυβέρνησης. Ο ίδιος ο Νικπάι εξέφρασε την ελπίδα ότι η νίκη του θα έστελνε ένα μήνυμα για ειρήνη στη χώρα του έπειτα από τριάντα χρόνια πολέμου.

Παραπομπές
----------

1. ↑  Nikpai hopes his medal can serve as message of peace ESPN
2. ↑  Yahoo! Sports - Sports News, Scores, Rumors, Fantasy Games, and more
3. ↑  Amir Shah (20 Αυγούστου 2008). «Afghanistan in awe after winning first Olympic medal.». *Associated Press* (USA Today).. Ανακτήθηκε στις 2008-08-20.
4. ↑  «Βιογραφικό του Νικπάι». Αρχειοθετήθηκε από το πρωτότυπο στις 27 Αυγούστου 2008. Ανακτήθηκε στις 27 Αυγούστου 2008.
**Το φαράγγι του Βίκου** είναι ένα από τα πιο ξακουστά φαράγγια στην Ελλάδα. Βρίσκεται 30 χιλιόμετρα βορειοδυτικά των Ιωαννίνων και είναι το βαθύτερο φαράγγι, σε αναλογία μήκους-πλάτους-ύψους παγκοσμίως, σύμφωνα με το *Βιβλίο Guinness*. Αποτελεί τον πυρήνα του Εθνικού Δρυμού Βίκου-Αώου, στην περιοχή του οποίου βρίσκει καταφύγιο με μεγάλη ποικιλία σπάνιων ειδών χλωρίδας και πανίδας.

Το φαράγγι του Βίκου από τη θέση Μπελόη.
Το φαράγγι έχει μήκος περίπου 11 χιλιόμετρα και σε πολλά σημεία του το βάθος ξεπερνάει τα 1.000 μέτρα. Ο παραπόταμος του Αώου, Βοϊδομάτης, που το διατρέχει, έχει νερό όλες τις εποχές. 

Το φαράγγι δημιουργήθηκε μετά από έντονες γεωλογικές ανακατατάξεις κατά τη διάρκεια των γεωλογικών εποχών. Τα πρώτα ίχνη ανθρώπινης δραστηριότητας στην περιοχή που έχουν εντοπισθεί, χρονολογήθηκαν στο 40.000 π.Χ.. Η χλωρίδα που συναντάται στην περιοχή του φαραγγιού είναι ιδιαίτερα μεγάλης ποικιλίας. Χαρακτηριστικά, μέχρι και τις αρχές του 20ού αιώνα τα βότανα του φαραγγιού χρησιμοποιούνταν για θεραπευτικούς σκοπούς.

Το Φαράγγι του Βίκου αποτελεί δημοφιλή διαδρομή περιηγητών. Η περιήγηση για μία έμπειρη ομάδα διαρκεί από 4 έως και 5 ώρες, προσφέροντας θαυμάσιες εικόνες. Από το χωριό Βραδέτο στη θέση Μπελόη, όπως και από τη θέση Οξιά, η θέα προς το φαράγγι είναι πανοραμική.

Στην περιοχή του φαραγγιού απαγορεύεται αυστηρά κάθε ανθρώπινη δραστηριότητα που έχει σχέση με κτηνοτροφία και φυσικά υλοτομία. 

Πανοραμική θέα του φαραγγιού του Βίκου

Φωτοθήκη
--------

* Θέα της χαράδρας του Βίκου από την Οξυά.Θέα της χαράδρας του Βίκου από την Οξυά.
* Θέα της χαράδρας του Βίκου από την Οξυά.Θέα της χαράδρας του Βίκου από την Οξυά.
* Θέα της χαράδρας του Βίκου από το Πάπιγκο.Θέα της χαράδρας του Βίκου από το Πάπιγκο.
* Θέα της χαράδρας του Βίκου από το Πάπιγκο.Θέα της χαράδρας του Βίκου από το Πάπιγκο.
* Μονοπάτι που οδηγεί στη χαράδρα του Βίκου.Μονοπάτι που οδηγεί στη χαράδρα του Βίκου.
* Μονοπάτι που οδηγεί στη χαράδρα του Βίκου.Μονοπάτι που οδηγεί στη χαράδρα του Βίκου.
*

Παραπομπές
----------

1. 1 2  Παππάς, Άκης (Δασοπόνος) «Το μεγαλύτερο φαράγγι στον κόσμο, του Βίκου» από votaniki.gr. Αρχειοθετήθηκε 15/01/2019. Ανακτήθηκε 15/01/2019.
2. ↑  *Guinness World Records 2005: Special 50th Anniversary Edition*. Guinness World Records. 2004. σελ. 52. ISBN 9781892051226.
3. ↑  «Ιστοσελίδα Δήμου Κόνιτσας». Αρχειοθετήθηκε από το πρωτότυπο στις 12 Απριλίου 2008. Ανακτήθηκε στις 4 Δεκεμβρίου 2013.
4. ↑  Ανάπτυξη Πολιτισμού Οδηγού Περιφέρειας Ηπείρου.[*νεκρός σύνδεσμος*]

Εξωτερικοί σύνδεσμοι
--------------------

* Πεζοπορία στο Βίκο
* Το Φαράγγι του Βίκου

Ψηφιακό αρχείο ΕΡΤ Ταξιδεύοντας στην Ελλάδα: Βίκος (Αρχείο ντοκιμαντέρ της ΕΡΤ)
Το μονοπάτι στο φαράγγι
Το **φαράγγι του Μέσωνα** βρίσκεται στην Ιεράπετρα, στην περιοχή της Κοινότητος Καβουσίου ανατολικά του χωριού Καβούσι. Είναι σχετικά ένα μικρό φαράγγι, καθώς το μήκος του φτάνει τα 4 χλμ. το οποίο συνδέει το οροπέδιο της Θρυπτής με την περιοχή του Καβουσίου. Το φαράγγι διασχίζεται από ένα μονοπάτι το οποίο οδηγεί προς τον ορεινό οικισμό του Τσαμάντη.

Το φαράγγι είναι αρκετά στενό παρ' όλα αυτά όμως είναι βατό. Απαιτεί λίγη αναρρίχηση με σκοινιά και περισσότερο περπάτημα. Στο τελευταίο κομμάτι της διαδρομής, η μορφολογία του φαραγγιού αλλάζει απότομα, καθώς γίνεται πιο στενό και με ψηλά τοιχώματα. Νερό υπάρχει ελάχιστο μόνο το χειμώνα.

Εάν κάποιος δεν έχει τη φυσική κατάσταση για να διασχίσει το φαράγγι, μπορεί να περπατήσει κατά μήκος των πλευρών του φαραγγιού. Από τη δυτική πλευρά του υπάρχει ένας τσιμεντένιος υδαταγωγός, ο οποίος έχει χαραγμένο το μονοπάτι και δείχνει το δρόμο. Η διάβαση μέσα από το φαράγγι παίρνει περίπου μια ώρα.

Στις 7 Μαΐου 2022 εγκαινιάστηκε το *Βοτανικό Μονοπάτι Μέσωνα Καβουσίου* επί του μονοπατιού. Είναι το πρώτο βοτανικό μονοπάτι της Κρήτης και αποτελεί κοινό έργο του Συλλόγου Αλσατία-Κρήτη και της Κοινότητος Καβουσίου. Σε 48 πολύγλωσσους πίνακες περιγράφονται τα πολλά είδη φυτών που βρίσκονται σε αυτή την περιοχή.

Παραπομπές
----------

1. ↑  «Εγκαίνια στο Καβούσι του πρώτου στην Κρήτη φυσικού βοτανικού μονοπατιού με Ελληνογαλλική αδελφοποίηση». *Ανατολή*. 8 Μαΐου 2022. Ανακτήθηκε στις 8 Μαΐου 2022.

Εξωτερικοί σύνδεσμοι
--------------------

* Το φαράγγι του Μέσονα
* Φαράγγι Μέσωνα Αρχειοθετήθηκε 2013-09-16 στο Wayback Machine.
Ο **Γιώργος Μωραΐτης** (1942) είναι Έλληνας δικηγόρος και πολιτικός που διετέλεσε βουλευτής Ιωαννίνων του ΠΑΣΟΚ και υπουργός σε κυβερνήσεις του Ανδρέα Παπανδρέου.

Βιογραφικό
----------

Ο Γιώργος Μωραΐτης γεννήθηκε το 1942 στο Βασιλόπουλο Ιωαννίνων. Αποφοίτησε από το Ιεροδιδασκαλείο Βελλάς και στη συνέχεια σπούδασε νομικά και πολιτικές επιστήμες στο Πανεπιστήμιο Αθηνών. Απέκτησε επίσης και πτυχίο του Οικονομικού της Νομικής Αθηνών.

Αποτέλεσε μέλος της Νεολαίας της Ενώσεως Κέντρου και επικεφαλής της στη Νομική Αθηνών, καθώς και πρόεδρος της ΕΦΕΕ. Για τη δημοκρατική του δράση διώχθηκε από τη Χούντα.

Υπήρξε ιδρυτικό μέλος του ΠΑΣΟΚ και το 1977 εξελέγη για πρώτη φορά βουλευτής Ιωαννίνων. Εκλεγόταν συνεχώς μέχρι και το 1996 βουλευτής Ιωαννίνων, ενώ έχει επιτύχει και ρεκόρ ψήφων στο Νομό.

Χρημάτισε υπουργός και στις τρεις κυβερνήσεις του Ανδρέα Παπανδρέου, καθώς και στην πρώτη κυβέρνηση του Κώστα Σημίτη:

* Οκτώβριος 1981 - Ιούλιος 1982: υφυπουργός Γεωργίας
* Ιούλιος 1982 - Φεβρουάριος 1984: υπουργός Εμπορίου
* Φεβρουάριος 1984 - Απρίλιος 1986: αναπληρωτής υπουργός Γεωργίας
* Νοέμβριος 1988 - Ιούλιος 1989: αναπληρωτής υπουργός Εθνικής Άμυνας
* Οκτώβριος 1993 - Σεπτέμβριος 1995: υπουργός Γεωργίας
* Ιανουάριος - Σεπτέμβριος 1996: υφυπουργός Εσωτερικών, Δημόσιας Διοίκησης και Αποκέντρωσης.

Στις εθνικές εκλογές του Σεπτεμβρίου του 1996 έθεσε υποψηφιότητα στην Αττική, απέτυχε όμως να επανεκλεγεί βουλευτής. Αυτό, σε συνδυασμό με τις άσχημες σχέσεις του με τον Κώστα Σημίτη και τους «εκσυγχρονιστές», είχε ως αποτέλεσμα να απομακρυνθεί από τα ηγετικά κλιμάκια του ΠΑΣΟΚ. 

Από το 2001 μέχρι το 2004 ήταν πρόεδρος των Ελληνικών Πετρελαίων.

Παραπομπές
----------

1. ↑  Prosopikotētes apo ton politiko kosmo tēs Hellados: archēgoi kommatōn - hypourgoi - hyphypourgoi - genikoi grammateis - nomarches kai dēmarchoi, Tomos 2, σελίδα 184
2. ↑  www.ggk.gov.gr, κυβερνήσεις από το 1909 ως σήμερα
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Ιανουαρίου 2012. Ανακτήθηκε στις 27 Μαρτίου 2015.
Η **Βιβιαν Κοντομάρη** είναι Ελληνίδα ηθοποιός του θεάτρου, του κινηματογράφου, καθώς και της τηλεόρασης. Έγινε ευρέως γνωστή από την συμμετοχή της στην τηλεοπτική σειρά Το σόι σου ως Μπέλα Χαμπέα. Το 1996 αποφοίτησε από τη σχολή του Εθνικού Θεάτρου.

Έκανε το τηλεοπτικό της ντεμπούτο μέσα από αυτοτελή επεισόδια στις σειρές Κόκκινος Κύκλος και Επτά Θανάσιμες Πεθερές. Άρχισε να γίνεται γνωστή από τις καθημερινές τηλεοπτικές σειρές Οι Βασιλιάδες και Λόλα, όπου μέσα από αυτούς ερμήνευσε τους πρώτους της μεγάλους ρόλους στην τηλεόραση. Ωστόσο η μεγάλη επιτυχία ήρθε μέσα από την οικογενειακή κομωδία Το σόι σου, όπου αποτελεί αναμφισβήτητα μεγάλο σταθμό στην καριέρα της. Ο ρόλος της Μπέλας ,
που υποδύεται, εκτός από το ότι την καθιέρωσε στον χώρο της υποκριτικής και την ανέδειξε σε σημαντική ηθοποιό, έκανε και τον κόσμο να την αγαπήσει.

Στο θέατρο η Βίβαν Κοντομάρη έχει συνεργαστεί με τους Σπύρο Ευαγγελάτο – Λήδα Τασοπούλου (Αμφι-Θέατρο), Κώστα Τσιάνο (για το Εθνικό Θέατρο), Πέτρο Σεβαστίκ (Εθνικό Θέατρο), Λυδία Κονιόρδου (Εθνικό Θέατρο), Σωτήρη Χατζάκη (Θέατρο Πολιτεία),Θέμη Μουμουλίδη (ΔΗ.ΠΕ.ΘΕ. Πάτρας), Γιάννη Ιορδανίδη (Θεσσαλικό Θέατρο, Κ.Θ.Β.Ε. Θέατρο Τζένη Καρέζη), Πέρρη Μιχαηλίδη (Κ.Θ.Β.Ε.), Γιώργο Μιχαηλίδη (Κ.Θ.Β.Ε. Ανοιχτό Θέατρο), Μιχάλη Ρέππα & Θανάση Παπαθανασίου, Γιώργο Βάλαρη (Μικρό Θέατρο).

Έχει πρωταγωνιστήσει σε παιδικές παραστάσεις με τους Ανδρέα Παπασπύρο (Θέατρο του Ήλιου), Κάρμεν Ρουγγέρη (Εθνικό Θέατρο), Φώτη Σπύρου (Μικρό Θέατρο).

Την σεζόν 2014-2015 ήταν μέλος σε παράσταση με τρία μονόπρακτα του σημαντικού Ιάκωβου Καμπανέλλη, που τα εμπιστεύτηκε η ίδια η κόρη του, στον πολυχώρο Vault. Τις επόμενες δύο σεζόν πρωταγωνίστησε στο πλάι της μεγάλης ηθοποιού του θεάτρου και του κινηματογράφου, Ζωής Λάσκαρη στο θέατρο Αθηναΐς, στο απολαυστικό έργο του Νίκου Μουτσινά,"Νύφη Κουράγιο". Την σεζόν 2017-2018 πρωταγωνίστησε στην παράσταση "Δουλειές με φούντες" στο ίδιο θέατρο μετά τον θάνατο της σημαντικής Ζωής Λάσκαρη. Για την σεζόν 2018-2019 ανακοινώθηκε ότι θα πρωταγωνιστήσει στην κωμωδία Toc Toc στο θέατρο Ήβη μαζί με τον Κώστα Σπυρόπουλο, τον Ευθύμη Ζησάκη και τον Δημήτρη Σταρόβα.

Στον κινηματογράφο η ηθοποιός έχει κάνει μια σημαντική πορεία πρωταγωνιστώντας στις ταινίες «Βασιλική» (σκηνοθεσία: Βαγγέλης Σερντάρης), «Ο καλύτερος μου φίλος» (σκηνοθεσία: Λάκης Λαζόπουλος), «67%» (σκηνοθεσία: Δήμητρα Νικολοπούλου), «Η πλατεία» (σκηνοθεσία: Πιέρρος Ανδρακάκος), «Γάτα εξ ουρανού» (σκηνοθεσία: Δήμητρα Νικολοπούλου), «Αγώνας Δρόμου» (σκηνοθεσία: Δήμητρα Νικολοπούλου), «Μπιγκ Χιτ» (σκηνοθεσία: Κάρολος Ζωναράς)

Εξωτερικοί σύνδεσμοι
--------------------

* Βίβιαν Κοντομάρη στην IMDb
* Επίσημη σελίδα στο Instagram
Ο **Φουσενί Ντιαβαρά** (γαλ.: *Fousseni Diawara*, γεν. 1980) είναι αμυντικός ποδοσφαιριστής από το Μαλί αλλά με γαλλικό (ευρωπαϊκό) διαβατήριο, που αγωνίζεται στον Πανιώνιο. Είναι κεντρικός αμυντικός, έχει ύψος 1,85, βάρος 75 κιλά και φορά τη φανέλα με το νούμερο "6".

Βιογραφικά στοιχεία
-------------------

Ο **Φουσενί Ντιαβαρά** γεννήθηκε στις 28 Αυγούστου 1977 στο Παρίσι, από γονείς καταγόμενους από το Μαλί. Ξεκίνησε να παίζει ποδόσφαιρο στην παιδική ομάδα Πιερφίτ (*Pierrefitte*) το 1988 και από το 1991 στη Ρεντ Σταρ ΦΚ. Στην ίδια ομάδα υπέγραψε το πρώτο επαγγελματικό συμβόλαιο τη σεζόν 1998-99, όταν αγωνιζόταν στην τρίτη κατηγορία. Δυο χρόνια αργότερα πήγε στην ιστορική Σαιντ-Ετιέν, στην πρώτη κατηγορία του γαλλικού πρωταθλήματος, όπου έγινε βασικός. Παρέμεινε στο σύλλογο για άλλες τρεις σεζόν, αν και υποβιβάστηκε στη δεύτερη κατηγορία. Το 2003 είχε χάσει τη θέση του στην πρώτη ομάδα και στο β΄ μισό της σεζόν πήγε δανεικός στη Λαβάλ (*Stade Lavallois*). Την επόμενη σεζόν επέτρεψε στη βασική ομάδα της Σαιντ-Ετιέν, που είχε επανέλθει στην πρώτη κατηγορία και συνέχισε για δυο σεζόν ακόμα. Το 2006-07 έχασε πάλι τη θέση του στην α΄ ομάδα και πήγε δανεικός για μισή σεζόν στη Σοσό (*Sochaux-Montbéliard*). Επέστρεψε στη Σαιντ-Ετιέν αλλά και πάλι δεν πήρε θέση βασικού και προτίμησε να αναζητήσει την τύχη του εκτός Γαλλίας.

Τον Ιανουάριο του 2008 ήρθε στην Ελλάδα στον Πανιώνιο κι έκανε ντεμπούτο στο πρωτάθλημα Α΄ Εθνικής στις 3 Φεβρουαρίου 2008. Βοήθησε αρκετά στην προσπάθεια της ομάδας να κατακτήσει την πέμπτη θέση, να προκριθεί στους αγώνες πλέι-οφ της σεζόν 2007-08 και να κερδίσει μια θέση στο Κύπελλο Ιντερτότο. Τη σεζόν 2008-09 αντιμετώπισε κάποια προβλήματα τραυματισμού και έχει λιγότερες συμμετοχές. Το συμβόλαιό του λήγει στις 30 Ιουνίου 2010.

Είναι διεθνής με την ομάδα του Μαλί.

Καριέρα
-------

| Έτη | Παιδικές-Εφηβικές ομάδες | Συμμετοχές | Τέρματα |
| --- | --- | --- | --- |
| 1988-1991 |  Πιερφίτ |  |  |
| 1991-1998 |  Ρεντ Σταρ |  |  |
| Έτη | Σύλλογος | Συμμετοχές | Τέρματα |
| 1998-Δεκ. 2000 |  Ρεντ Σταρ | 20 |  |
| Δεκ. 2000 - Δεκ. 2003 |  Σαιντ-Ετιέν | 51 (+ 18 στη Β΄ ομάδα) | 2 (+ 3 στη Β΄ ομάδα) |
| 2003-04 (β΄) |  Λαβάλ | 20 | 3 |
| 2004 – Δεκ. 2006 |  Σαιντ-Ετιέν | 61 | 1 |
| 2006-07 (β΄) |  Σοσό | 2 (+ 5 στη Β΄ ομάδα) | 0 |
| 2007-08 (α΄) |  Σαιντ-Ετιέν | 4 (+ 9 στη Β΄ ομάδα) | 0 |
| 2007-08 (β΄) |  Πανιώνιος | 11 |  |
| 2008-09 |  Πανιώνιος | 3 |  |
| 2009-10 |  Ιστρ | 20 | 0 |
| 2010- |  Αζαξιό | 23 | 2 |
| Χρονιές | Εθνικές ομάδες | Συμμετοχές | Γκολ |
| 2001-2006 |  Μάλι | 28 | 0 |

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αφιέρωμα στη Σούπερ Λίγκα 2008-09, "Εθνοσπόρ" (25-8-2008), σελ. 49-51.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Fousseni Diawara  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Εμμηνόπαυση** είναι η χρονική περίοδος κατά την οποία η γυναίκα παύει να έχει έμμηνη ρήση (περίοδο). Η ηλικία εμμηνόπαυσης ποικίλλει, αλλά συνήθως εμφανίζεται μεταξύ 45 και 55 ετών. Μία γυναίκα για να θεωρηθεί ότι είναι σε εμμηνόπαυση,  πρέπει να περάσει ολόκληρο ημερολογιακό έτος δίχως έμμηνο ρύση. Βεβαίως υπάρχει και η έννοια της πρώιμης εμμηνόπαυσης όπου η έλευση της κλιμακτηρίου έρχεται ακόμα και σε ηλικία κάτω των 40 ετών. Δεν υπάρχει κάποιο προγνωστικό στοιχείο που να προβλέπει πότε αυτό το γεγονός θα λάβει χώρα. Η μέση ηλικία εμφάνισης είναι γύρω στα 45 χρόνια, αλλά μπορεί να αρχίσει σε οποιαδήποτε ηλικία μεταξύ 35 και 60 ετών. 

Συμπτώματα της εμμηνόπαυσης αποτελούν οι εξάψεις, νυκτερινοί ιδρώτες, η δυσκολία να κοιμηθεί η γυναίκα, το άγχος, πόνος κατά την διάρκεια της ερωτικής πράξης και μειωμένη διάθεση για σεξ (μειωμένη λίμπιντο). Τα συμπτώματα της εμμηνόπαυσης μπορούν να συνεχίσουν και χρόνια μετά την εμμηνόπαυση.

H εμμηνόπαυση μπορεί να προκύψει από την φυσιολογική διαδικασία γήρανσης, την πρόωρη ωοθηκική ανεπάρκεια, υστερεκτομή, ακτινοθεραπεία ή χημειοθεραπεία.

### Διάγνωση της εμμηνόπαυσης

H διάγνωση της εμμηνόπαυσης βασίζεται στην ηλικία της γυναίκας, στην ύπαρξη αμηνόρροιας για 12 μήνες και στα συμπτώματα που συνοδεύουν την αμηνόρροια αυτή. Αν η διάγνωση δεν είναι σίγουρη τότε η ασθενής μπορεί να υποβληθεί σε ορμονολογικό έλεγχο ώστε να επιβεβαιωθεί η εμμηνόπαυση. Πιο συγκεκριμένα, κατά την εμμηνόπαυση: 

* τα επίπεδα της ωοθυλακιοτρόπου ορμόνης (FSH) αυξάνονται. Τιμές της FSH πάνω από 25 mIU/ml είναι ενδεικτικές εμμηνόπαυσης
* τα επίπεδα της ωχρινοτρόπου ορμόνης (LH) είναι αυξημένα
* τα επίπεδα των οιστρογόνων και πιο συγκεκριμένα της οιστραδιόλης είναι πολύ χαμηλά, καθώς η παραγωγή της από τις ωοθήκες σταματά.

Παραπομπές
----------

1. ↑  Takahashi, Traci A.; Johnson, Kay M. (2015-05). «Menopause». *The Medical Clinics of North America* **99** (3): 521–534. doi:10.1016/j.mcna.2015.01.006. ISSN 1557-9859. PMID 25841598. .
2. ↑  
«Menopause». NHS. Ανακτήθηκε στις 26 Μαρτίου 2018.
3. ↑  
mayoclinic. «Menopause». mayoclinic. Ανακτήθηκε στις 26 Μαρτίου 2018.
Ο όρος **επαναστόχευση φαρμάκων** (*drug repositioning*, *drug repurposing*, *drug re-profiling* ή *drug retasking*) αναφέρεται στην ανεύρεση νέων ασθενειών στις οποίες μπορούν να χρησιμοποιηθούν ήδη υπάρχοντα φάρμακα, με διαφορετικές αρχικές ενδείξεις.

Η σημασία της επαναστόχευσης φαρμάκων αυξάνει με την πάροδο των ετών, καθώς όλο και περισσότερες φαρμακευτικές εταιρείες αναγνωρίζουν ότι βιολογικές ανακαλύψεις και τεχνολογίες στις οποίες είχαν στηριχθεί μέχρι πρόσφατα πολλές ελπίδες, τελικά αποτυγχάνουν στην επίτευξη των στόχων τους.

Η επαναστόχευση φαρμάκων έχει ήδη οδηγήσει σε ορισμένες σημαντικές επιτυχίες, όπως είναι το γνωστό Viagra (Pfizer), που αναπτύχθηκε αρχικά για την αντιμετώπιση της πνευμονικής υπέρτασης, ενώ πλέον χρησιμοποιείται κατά κόρον στη στυτική δυσλειτουργία. Άλλο παράδειγμα είναι η θαλιδομίδη, η οποία προκάλεσε τρομακτικές βλάβες σε έμβρυα, όταν, την δεκαετία του '60, χορηγήθηκε ως "ενισχυτικό" σε εγκύους και τώρα χρησιμοποιείται στο οζώδες ερύθημα. Εξάλλου, μικρότερες εταιρείες όπως η Biovista, ασχολούνται σε συστηματική βάση με την επαναστόχευση φαρμάκων. Οι εταιρείες αυτές χρησιμοποιούν ένα συνδυασμό τεχνολογιών, όπως είναι η Βιολογία "in silico" και πειράματα "in vitro ή in vivo" προκειμένου να επιλέξουν φάρμακα και στη συνέχεια να αναπτύξουν και να ελέγξουν επιστημονικές υποθέσεις σχετικές με νέες χρήσεις τους.

Ένα σημαντικό πλεονέκτημα της επαναστόχευσης φαρμάκων σε σχέση με τις παραδοσιακές μεθόδους ανάπτυξής τους είναι ότι τα επιλεγόμενα φάρμακα ήδη χρησιμοποιούνται, και, επομένως, έχουν περάσει ένα σημαντικό αριθμό ελέγχων τοξικότητας. Έτσι μία εταιρεία μπορεί να παρακάμψει σημαντικά έξοδα και να κερδίσει χρόνο, οδηγώντας γρηγορότερα το φάρμακό της στην αγορά. Από την άλλη, εγείρονται ορισμένα ζητήματα πνευματικής ιδιοκτησίας, καθότι ένα φάρμακο που επαναστοχεύεται σε άλλη ένδειξη, ενδέχεται να καλύπτεται από ευρεσιτεχνίες που καθιστούν εμπορικά ασύμφορη την προώθησή του στην αγορά.

Η επαναστόχευση φαρμάκων μεγιστοποιεί τη χρήση της υπάρχουσας γνώσης και δημιουργεί ελπίδες ότι θα αποτελέσει ένα σημαντικό συμπλήρωμα στις τρέχουσες τεχνικές ανάπτυξης φαρμάκων και αντιμετώπισης ασθενειών.

Βιβλιογραφία
------------

* Chong CR, Sullivan DJ (August 2007). "New uses for old drugs". Nature 448 (7154): 645–6. doi:10.1038/448645a. PMID 17687303.
* Tartaglia LA (November 2006). "Complementary new approaches enable repositioning of failed drug candidates". Expert opinion on investigational drugs 15 (11): 1295–8. doi:10.1517/13543784.15.11.1295. PMID 17040191.
* Aronson JK (November 2007). "Old drugs--new uses". British journal of clinical pharmacology 64 (5): 563–5. doi:10.1111/j.1365-2125.2007.03058.x. PMID 17935601.
* Hughes B (February 2008). "2007 FDA drug approvals: a year of flux". Nature reviews. Drug discovery 7 (2): 107–9. doi:10.1038/nrd2514. PMID 18246607.

Εξωτερικοί σύνδεσμοι
--------------------

* U.S. Food and Drug Administration (FDA)
Ο **Αλέξανδρος Αλεξάκης** είναι Έλληνας Επιχειρηματίας, πολιτικός και νυν Αντιπεριφερειάρχης Επιχειρηματικότητας και Ανταγωνιστικότητας Ιονίων Νήσων.

Βιογραφικά στοιχεία
-------------------

Ο Αλέξανδρος Αλεξάκης, γεννήθηκε στη Κέρκυρα το 1978. Κάτοχος πτυχίου Βachelor of Arts in International Business Administration, του Πανεπιστημίου Northumbria στο Newcastle.

Διευθύνει οικογενειακή ξενοδοχειακή μονάδα η οποία βρίσκεται στο τουριστικό θέρετρο Μωραΐτικα, στη Νότια Κέρκυρα. 

Τον Φεβρουάριο του 2019 ανακοίνωσε την υποψηφιότητά του ως υποψήφιος Περιφερειάρχης Ιονίων Νήσων, επικεφαλής της παράταξης «Επτανησιακή Πρωτοβουλία», η οποία στις αυτοδιοικητικές εκλογές της 26ης Μαΐου 2019 αναδείχθηκε πέμπτη με ποσοστό 8,79% και εκπροσωπείται με 4 Συμβούλους στο Περιφερειακό Συμβούλιο.

Τον Οκτώβριο του 2019 ανέλαβε τις αρμοδιότητες του Αντιπεριφερειάρχη Επιχειρηματικότητας και Ανταγωνιστικότητας Ιονίων Νήσων.

Παραπομπές
----------

1. ↑  «Ο Αλέξανδρος Αλεξάκης υποψήφιος Περιφερειάρχης με το ΚΙΝΑΛ». *thecaller.gr*. 17 Ιανουαρίου 2019. Ανακτήθηκε στις 12 Απριλίου 2021.
2. ↑  «Περιφέρεια Ιονίων Νήσων | Περιφερειακές εκλογές – Μάιος 2019». *ekloges.ypes.gr*. Ανακτήθηκε στις 12 Απριλίου 2021.
3. ↑  «Οι Θεματικοί Αντιπεριφερειάρχες της Π.Ι.Ν». *aftodioikisi.gr*. 25 Σεπτεμβρίου 2019. Ανακτήθηκε στις 12 Απριλίου 2021. [*νεκρός σύνδεσμος*]

Εξωτερικοί σύνδεσμοι
--------------------

Ιστοσελίδα Αλέξανδρου Αλεξάκη
Λογότυπο του Akinator
Το **Akinator** είναι ένα παιχνίδι από τη γαλλική εταιρεία Elokence. Κατά τη διάρκεια του παιχνιδιού, προσπαθεί να προσδιορίσει ποιον φανταστικό/πραγματικό χαρακτήρα, αντικείμενο ή ζώο σκέφτεται ο παίκτης μέσα από μία μια σειρά ερωτήσεων (όπως το παιχνίδι *Twenty Questions*). Χρησιμοποιεί ένα πρόγραμμα τεχνητής νοημοσύνης που διαμορφώνει τις καλύτερες ερωτήσεις που θέτει μέσω της εμπειρίας του με τους παίκτες.

Τρόπος παιχνιδιού
-----------------

Για να ξεκινήσει το ερωτηματολόγιο, ο χρήστης πρέπει να πατήσει το κουμπί της έναρξης και να σκεφτεί έναν δημοφιλή χαρακτήρα, αντικείμενο ή άλλα πράγματα που έρχονται συχνά στο μυαλό (μουσικός, αθλητής, πολιτικός, βιντεοπαιχνίδι, μητέρα ή πατέρας, ηθοποιός, φανταστικός χαρακτήρας ταινίας/τηλεόρασης, προσωπικότητα Διαδικτύου κλπ.). Ο Ακινέιτορ, ένα τζίνι, θέτει μια σειρά ερωτήσεων (όσες χρειάζονται), όλες ανεξαιρέτως απαντούνται με "Yes", "No", "Probably Yes", "Probably No" ή "Don’t Know". Εάν η απάντηση περιορίζεται σε μία πιθανή επιλογή προτού υποβληθούν 25 ερωτήσεις, το πρόγραμμα θα ρωτήσει αυτόματα εάν ο χαρακτήρας που επέλεξε είναι σωστός. Εάν ο χαρακτήρας μαντέψει λάθος τρεις φορές στη σειρά (ή περισσότερα, συνήθως σε διαστήματα 25, 50 και 80 ερωτήσεων), τότε το πρόγραμμα θα ζητήσει από τον χρήστη να εισαγάγει το όνομα του χαρακτήρα, για να επεκτείνει τη βάση δεδομένων των επιλογών του.

Κριτικές
--------

Η *L'Express,* ένα γάλλικο περιοδικό, βαθμολόγησε την Akinator με 5 στα 5 για τον κατάλογο των καλύτερων εφαρμογών εφαρμογών iPhone της εβδομάδας στις 9 Σεπτεμβρίου του 2009. Η *Excite France* γράφει ότι το Akinator «είναι απλά τόσο διαδραστικό, επαναστατικό, ελκυστικό και διασκεδαστικό»".

Στην Ευρώπη, το παιχνίδι έφτασε στην κορυφή της δημοτικότητας του το 2009.

Εξωτερικοί Σύνδεσμοι
--------------------

* Επίσημος ιστότοπος

Παραπομπές
----------

1. 1 2  Jen Chaney (August 3, 2010). «Summer time-waster: Stumping the Akinator». *The Washington Post*.. Ανακτήθηκε στις June 23, 2011.
2. ↑  «Akinator, el genio que leerá tu mente» (στα es). *Medio Tiempo*. October 19, 2010.. Ανακτήθηκε στις June 23, 2011.
3. ↑  «アップ・スウェル、『Akinator』のモバイルサイトの提供を開始» (στα ja). *Asahi Shimbun*. July 21, 2010.. Ανακτήθηκε στις June 23, 2011.
4. ↑  «Paybuddy, Stand o'food et Akinator» (στα γαλλικά). *L'Express*. September 9, 2009.. Ανακτήθηκε στις June 23, 2011.
5. ↑  «Akinator, vraiment le plus fort!» (στα γαλλικά). *Excite France*. November 23, 2008. Αρχειοθετήθηκε από το πρωτότυπο στις 2020-08-18.. Ανακτήθηκε στις June 23, 2011.
Η **Πύλη του Γερανού** (πολωνικά: Brama Żuraw) είναι ιστορικός γερανός λιμανιού και μία από τις υδάτινες πύλες του Γκντανσκ της Πολωνίας, που βρίσκεται στον ποταμό Μοτουάβα, στο τέλος της οδού Σερόκα (Szeroka). Είναι ένα από τα παραρτήματα του Εθνικού Ναυτικού Μουσείου του Γκντνασκ και ο μεγαλύτερος και παλαιότερος από τους διατηρημένους γερανούς λιμανιού της μεσαιωνικής Ευρώπης.

Ιστορία
-------

Μια πύλη άγνωστης εμφάνισης υπήρχε σε αυτό το μέρος ήδη το 1363, και από το 1367 υπάρχει μια λατινική αναφορά ενός γερανού *caranum*. Στη σημερινή του μορφή, ο Γερανός κατασκευάστηκε το 1442-1444. Κατασκευάστηκαν δύο ογκώδεις πύργοι από τούβλα και ένας ξύλινος μηχανισμός γερανού, οι οποίοι υψώθηκαν αργότερα. Παρόλο που οι προσόψεις της πύλης από την πλευρά του Μοτουάβα και της πόλης φαίνονται διαφορετικές, ολόκληρη η δομή είναι σε φλαμανδικό γοτθικό στιλ. Στις αρχές του 17ου αιώνα, ο Γερανός έχασε τη στρατιωτική του σημασία. Με την πάροδο του χρόνου, οι πύργοι από τούβλα κατοικήθηκαν και δημιουργήθηκαν εργαστήρια χειροτεχνίας και καθώς τα δωμάτια ξαναχτίστηκαν, τα ανοίγματα των παραθύρων έσπασαν.

Από την ίδρυσή του, έχει χρησιμεύσει κυρίως ως λιμενική εγκατάσταση για τη φόρτωση εμπορευμάτων και ερματισμού σε πλοία και για την ανέγερση ιστών πλοίων. Ο μηχανισμός αποτελείται από δύο ζεύγη τροχών διαδρόμου με διάμετρο περίπου 6 μέτρων το καθένα. Οι άνθρωποι που περπατούσαν μέσα σε αυτά τους τροχούς χρησιμοποιήθηκαν ως κινητήρια δύναμη. Η συσκευή ήταν σε θέση να σηκώσει ένα βάρος 2 τόνων σε ύψος 27 μέτρων ή, αφού συνδέονταν και τα δύο ζεύγη τροχών, 4 τόνους σε ύψος 11 μέτρων.

Ο Γερανός πυρπολήθηκε το 1945, όταν η πόλη κατελήφθη από τον Κόκκινο Στρατό. Το ξύλινο μέρος κάηκε, αλλά ένα μέρος των τοίχων σώθηκε. Η πύλη ανακατασκευάστηκε στα τέλη της δεκαετίας του 1950, και στις 18 Δεκεμβρίου 1959, ο Γερανός καταχωρήθηκε στο μητρώο μνημείων.

* Żuraw od strony wewnętrznej (miasta)Γερανός από τη μεριά της πόλης.
* Żuraw od strony południowej Ο γερανός από τα νότια.

Παραπομπές
----------

1. ↑  Andrzej Januszajtis (2015), *Z dziejów gdańskiej nauki i techniki*, σελ. str. 120-125, ISBN 978-83-7348-605-8
2. ↑   *Rejestr zabytków nieruchomych*,

Εξωτερικοί σύνδεσμοι
--------------------

* Υποσελίδα του Ναυτικού Μουσείου σχετικά με τον Γερανό
* Το λήμμα «Γερανός» στην Εγκυκλοπαίδεια του Γκντανσκ
* *Καρτ ποστάλ, γραφικά και σχέδια* στο Polona.pl
Ο **Μπρένταν Ρότζερς** (*Brendan Rodgers*, 26 Ιανουαρίου 1973) είναι Βορειοϊρλανδός προπονητής ποδοσφαίρου και παλαίμαχος ποδοσφαιριστής ο οποίος προπονεί τη Λέστερ Σίτι.

Ο Ρότζερς ξεκίνησε την καριέρα του από την Μπαλιμένα Γιουνάιτεντ, όπου παρέμεινε μέχρι που αποκτήθηκε από τη Ρέντιγκ σε ηλικία 18 ετών, αν και λόγω μιας γενετικής πάθησης στα γόνατα αναγκάστηκε να αποσυρθεί σε ηλικία 20 ετών. Παρέμεινε στη Ρέντινγκ ως προπονητής και στη συνέχεια διευθυντής των ακαδημιών. Έπειτα αγωνίστηκε για τις ερασιτεχνικές ομάδες Νιούπορτ, Γουίτνεϊ Τάουν και Νιούμπερι Τάουν για αρκετά χρόνια. Αφότου ταξίδευσε στην Ισπανία για να μελετήσει προπονητικές μεθόδους, προσκλήθηκε από τον Ζοζέ Μουρίνιο να γίνει προπονητής των ακαδημιών της Τσέλσι το 2004 και το 2006 έγινε αναπληρωτής προπονητής.

Το 2008 διορίστηκε προπονητής της Γουότφορντ, όπου παρέμεινε μέχρι που δέχθηκε την πρόταση να γίνει προπονητής της Ρέντινγκ το 2009. Έφυγε από τον σύλλογο μετά 6 μήνες, ύστερα απογοητευτικά αποτελέσματα. Το 2010 προσλήφθηκε από τη Σουόνσι Σίτι και την οδήγησε στην άνοδο στην Πρέμιερ Λιγκ, η πρώτη φορά που το κατάφερε ουαλική ομάδα, και κατέλαβε τελικά την 11η θέση. Το 2012 ο Ρότζερς δέχθηκε να γίνει ο νέος προπονητής της Λίβερπουλ, φτάνοντας μέχρι τη δεύτερη θέση του πρωταθλήματος τη σαιζόν 2013-14 πριν απολυθεί τον Οκτώβριο του 2015. Τον Μάιο του 2016 έγινε προπονητής της Σέλτικ, με την οποία ήταν αήττητος τη πρώτη σαιζόν και κατέκτησε τρεμπλ και τις δύο σαιζόν. Το Φεβρουάριο του 2019 προσλήφθηκε από τη Λέστερ Σίτι, με την οποία κατέκτησε το κύπελλο Αγγλίας το 2021, το πρώτο για τη Λέστερ. Στις 2 Απριλίου του 2023 αποτέλεσε παρελθόν από τον πάγκο της Λέστερ ύστερα από τέσσερα χρόνια συνεργασίας πληρώνοντας την κακή φετινή σεζόν της ομάδας στην Πρέμιερ Λιγκ, με τις «αλεπούδες» να βρίσκονταν κάτω από την ζώνη του υποβιβασμού με δέκα αγωνιστικές να απέμεναν ως το φινάλε της Πρέμιερ Λιγκ. Έκατσε στον πάγκο της Λέστερ για 204 ματς μετρώντας 96 νίκες, 71 ήττες και 37 ισοπαλίες.

Παραπομπές
----------

1. ↑  pantheon.world/profile/person/Brendan\_Rodgers.
2. ↑  (πολλαπλές γλώσσες) *Transfermarkt*. 1366. Ανακτήθηκε στις 4  Απριλίου 2022.
3. ↑  «Getting to the top the hard way» (στα αγγλικά). *BBC News*. 2011-05-31.. Ανακτήθηκε στις 2020-07-08.
4. ↑  «Rodgers named new Watford manager» (στα αγγλικά). 2008-11-24.. Ανακτήθηκε στις 2020-07-08.
5. ↑  Writer, John Dillon, Chief Sports (23 Σεπτεμβρίου 2011). «Brendan Rodgers learnt the hard way». *Express.co.uk* (στα Αγγλικά). Ανακτήθηκε στις 8 Ιουλίου 2020.
6. ↑  «Liverpool and Swansea agree Brendan Rodgers compensation» (στα αγγλικά). *BBC Sport*. 2012-05-31.. Ανακτήθηκε στις 2020-07-08.
7. ↑  «Brendan Rodgers: Leicester City appoint former Celtic boss as manager» (στα αγγλικά). *BBC Sport*. 2019-02-26.. Ανακτήθηκε στις 2020-07-08.
Το ***Ferrari*** είναι Αμερικανική αθλητική-βιογραφική ταινία του 2023 σε σκηνοθεσία από τον Μάικλ Μαν και σενάριο από τον Τρόι Κένεντι Μάρτιν. Βασίζεται στην βιογραφία του 1991 *Enzo Ferrari: The Man, the Cars, the Races, the Machine* από τον Μπροκ Γέιτς και ακολουθεί την προσωπική και επαγγελματική ζωή του Έντσο Φερράρι. Πρωταγωνιστεί ο Άνταμ Ντράιβερ ως ο Φερράρι, πλαισιωμένος από τους Πενέλοπε Κρουζ, Σέιλιν Γούντλεϊ, Σάρα Γκάντον, Γκαμπριέλ Λεόν, Τζακ Ο'Κόνελ και Πάτρικ Ντέμπσι.

Το *Ferrari* έκανε πρεμιέρα στις 31 Αυγούστου του 2023 στο 80ο Διεθνές Φεστιβάλ Κινηματογράφου Βενετίας και κυκλοφόρησε στις Ηνωμένες Πολιτείες Αμερικής στις 25 Δεκεμβρίου, από την Neon. Έλαβε θετικά σχόλια από τους κριτικούς και εισέπραξε $38 εκατομμύρια παγκοσμίως.

Παραπομπές
----------

1. ↑  Caranicas, Peter (2 Νοεμβρίου 2023). «'Ferrari' Star Adam Driver Will Attend Camerimage to Accept the Festival's Actor Award and Introduce the Film». *Variety* (στα Αγγλικά). Ανακτήθηκε στις 9 Φεβρουαρίου 2024.
2. ↑  Riley, Jenelle (21 Δεκεμβρίου 2023). «Adam Driver Says He Relates to Enzo Ferrari's 'Relentlessness and Ambition' in New Featurette». *Variety* (στα Αγγλικά). Ανακτήθηκε στις 9 Φεβρουαρίου 2024.
3. ↑  «Biennale Cinema 2023 | Ferrari». *La Biennale di Venezia* (στα Αγγλικά). 6 Ιουλίου 2023. Ανακτήθηκε στις 9 Φεβρουαρίου 2024.
4. ↑  D'Alessandro, Anthony (26 Δεκεμβρίου 2023). «'The Color Purple' Wins Christmas Day With $18M+ & A CinemaScore As Warner Bros Dominates Holiday Box Office – Tuesday Update». *Deadline* (στα Αγγλικά). Ανακτήθηκε στις 9 Φεβρουαρίου 2024.

Εξωτερικοί σύνδεσμοι
--------------------

* Επίσημος ιστότοπος
* *Ferrari*   στην IMDb
Η **Μαρία δελ Πιλάρ**, ισπαν. María del Pilar de Borbón y Borbón (4 Ιουνίου 1861 - 5 Αυγούστου 1879) από τον Οίκο των Βουρβόνων-Ισπανίας ήταν πριγκίπισσα της Ισπανίας, κόρη του δούκα του Κάδιθ και της βασίλισσας της Ισπανίας.

Βιογραφία
---------

Ήταν η δεύτερη κόρη του Φραγκίσκου δε Ασίς πρίγκιπα της Ισπανίας & δούκα του Κάδιθ και της Ισαβέλλας Β΄ των Βουρβόνων-Ισπανίας βασίλισσας της Ισπανίας, κόρης του Φερδινάνδου Ζ΄ της Ισπανίας.

Η *Μαρία δελ Πιλάρ Μπερενγκουέλα Ισαμπέλ Φραντσίσκα δε Ασίς Κριστίνα Σεμπαστιάνα Γκαμπριέλα Φρανσίσκα Καρακιόλο Σατουρνίνα* γεννήθηκε στη Μαδρίτη. Αδελφός της ήταν ο Αλφόνσος ΙΒ΄ της Ισπανίας. Ήταν 7 ετών, όταν συνόδευσε τη μητέρα της στην εξορία στο Παρίσι, όπου μορφώθηκε στο κολέγιο της Ιερής Καρδιάς. Έπειτα από την πτώση του Ναπολέοντα Γ΄, η βασιλική οικογένεια εγκαταστάθηκε στη Γενεύη. Το 1875, με την αποκατάσταση της μοναρχίας στον αδελφό της Αλφόνσο ΙΒ΄ επέστρεψε στην Ισπανία. Όταν η μητέρα της μετέβη εκ νέου στη Γαλλία, η Μαρία δελ Πιλάρ μετακόμισε με τις νεότερες αδελφές της Μαρία δε λα Παθ και Ευλαλία δε Ασίς στο βασιλικό ανάκτορο της Μαδρίτης. Συμπλήρωση την εκπαίδευσή της υπό την επίβλεψη της μεγαλύτερης αδελφής της Ισαβέλλας. 

Είχε σχεδιαστεί να παντρευτεί τον Ναπολέοντα Βοναπάρτη, γιο του Ναπολέοντα Γ΄ αυτοκράτορα των Γάλλων. Η μητέρα του πρίγκιπα Ευγενία ντε Μοντίχο και η Ισαβέλλα Β΄ της Ισπανίας ευνοούσαν την ένωση, αλλά ο νεαρός πρίγκιπας απεβίωσε στον Πόλεμο των Άγγλων με τους Ζουλού 23 ετών. Δύο μήνες μετά η Μαρία δελ Πιλάρ, 18 ετών, απεβίωσε αιφνίδια στην Εσκοριάθα, στη χώρα των Βασκων, μάλλον από φυματιώδη μηνιγγίτιδα. Η Ευγενία πήρε ένα στεφάνι από τον τάφο του γιου της και το έστειλε στον τάφο της Μαρίας δελ Πιλάρ στο Ελ Εσκοριάλ.

Πηγές
-----

* Rubio, La Chata, p. 187.
* 
* 
*

Παραπομπές
----------

1. 1 2  Darryl Roger Lundy: (Αγγλικά) *The Peerage*. p4549.htm#i45485.
2. 1 2  «Diccionario biográfico español» (Ισπανικά) Real Academia de la Historia. 2011. 26594/maria-del-pilar-de-borbon-y-borbon. Ανακτήθηκε στις 9  Οκτωβρίου 2017.
3. 1 2  Leo van de Pas: (Αγγλικά) *Genealogics*. 2003. I00000309.
4. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNE: XX1517669

 |

 |
Ο **Γουλιέλμος Ερρίκος, Δούκας του Γκλόστερ και του Εδιμβούργου** (1743 - 1805), από τον Οίκο του Αννόβερου ήταν ο τρίτος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και αδελφός του Γεωργίου Γ΄ του Ηνωμένου Βασιλείου.

Βιογραφία
---------

Γεννήθηκε στις 25 Νοεμβρίου 1743 στο Μέγαρο Λέστερ του Ουέστμινστερ και βαπτίσθηκε ένδεκα ημέρες αργότερα. Ανάδοχοί του ήταν ο Γουλιέλμος της Οράγγης, ο Γουλιέλμος, Δούκας του Κάμπερλαντ, και η Αμέλια της Μεγάλης Βρετανίας. Ως εγγονός του μονάρχη, πήρε με τη γέννησή του τον τίτλο *Αυτού Βασιλική Υψηλότητα Πρίγκιπας Γουλιέλμος*, ενώ κατείχε τότε την τέταρτη θέση στη σειρά διαδοχής για το βρετανικό θρόνο.

Ο Γουλιέλμος όταν έφθασε σε κατάλληλη ηλικία εντάχθηκε στο βρετανικό στρατό. Στις 25 Οκτωβρίου 1760 ανέβηκε στο θρόνο ο αδελφός του, Γεώργιος Γ΄, καθώς ο πατέρας του είχε πεθάνει το 1751. Ο Γεώργιος ονόμασε τον Γουλιέλμο το 1762 *Ιππότη του Τάγματος της Περικνημίδας* και στις 19 Νοεμβρίου 1764 *Δούκα του Γκλώστερ και του Εδιμβούργου* και *Δούκα της Κορνουάλλης*.

Ο Γουλιέλμος νυμφεύτηκε κρυφά το 1766 την Μαρία Ουόλπολ, νόθη κόρη του Ρόμπερτ Ουόλπολ. Μαζί απέκτησαν τρία παιδιά:

* την Σοφία (1773-1844)
* την Καρολίνα (1774-1775)
* και τον Γουλιέλμο Φρειδερίκο (1776-1834)

Απέκτησε, επίσης, μαζί με την Αλμέρια Κάρπεντερ μια νόθη κόρη, την Λουίζα Μαρία (1782-1835). Ο Γουλιέλμος υπήρξε ο δέκατος τρίτος πρύτανης του Κολεγίου Τρίνιτυ στο Δουβλίνο, από το 1771 μέχρι το θάνατό του. Απεβίωσε σε ηλικία 61 ετών στις 25 Αυγούστου 1805 στο Μέγαρο Γκλώστερ.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Ιανουαρίου 2016.
2. ↑
3. ↑
4. 1 2 3 4 5 6 7 8
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 7 Ιανουαρίου 2016.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Αυγούστου 2011. Ανακτήθηκε στις 7 Ιανουαρίου 2016.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Οκτωβρίου 2015. Ανακτήθηκε στις 7 Ιανουαρίου 2016.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιανουαρίου 2016. Ανακτήθηκε στις 7 Ιανουαρίου 2016.
9. ↑  The Peerage of the United Kingdom of Great Britain & Ireland. John Debrett.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49161051
* LCCN: nr2002003471
* ISNI: 0000 0000 5468 4509
* GND: 1024264971
* SUDOC: 233536973

 |

 |